Проект
Д О Г О В О Р
№ ________________ 


Днес, ……………2017 г., в гр. София, на основание чл. 183 във връзка с чл. 112 от ЗОП във връзка с Решение № ...……/…………2017 г. на възложителя за определяне на изпълнител на обществена поръчка по чл. 182, ал. 1, т. 5 от ЗОП беше сключен този договор между:

1. „СПЕЦИАЛИЗИРАНИ БОЛНИЦИ ЗА РЕХАБИЛИТАЦИЯ – НАЦИОНАЛЕН КОМПЛЕКС” ЕАД, ЕИК: 130344823, със седалище и адрес на управление: гр. София, бул. „Васил Левски” № 54, представлявано от Плумелина Димитрова Мичева – изпълнителен директор и Десислава Николаева – главен счетоводител, от една страна, наричано ВЪЗЛОЖИТЕЛ,
и

2. ________________________________ наричан по-долу ИЗПЪЛНИТЕЛ, се сключи настоящия договор, по който страните се споразумяха за следното:

I. ПРЕДМЕТ НА ДОГОВОРА


Чл.1. (1) Възложителят възлага, а Изпълнителят приема да извършва юридически услуги, свързани с подготовката на документации за обществени поръчки и провеждането на процедури за възлагане на обществени поръчки. Услугите – предмет на договора включват следните дейности:
1. Участие в качеството на юристи в комисии за провеждане на процедури и в комисии за възлагане на обществени поръчки чрез събиране на оферти с обява или чрез покана до определени лица;

2. Изготвяне на решения, обявления, документации за обществени поръчки и други документи в съответствие с изискванията на Закона за обществени поръчки и Правилника за прилагането му;

3. предоставяне на юридически съвети и консултации по обществени поръчки;

4 извършване на юридически консултации по периодично актуализиране на вътрешните правила за управление на цикъла на обществените поръчки при необходимост, както и при промяна на законодателството в областта.

 (2) Изпълнителят се задължава периодично – до 7-то число на месеца, следващ отчетния да изготвя и представя на Възложителя писмени отчети за дейността си, съдържащи информация за поставените през месеца задачи и тяхното изпълнение, прогнозния график за приключването на текущите, както и броя на обществените поръчки с цел 

Чл.2. (1) Конкретният предмет, задачите и обемът на дейностите по чл. 1 от този договор, както и сроковете за тяхното изпълнение се определят въз основа на възлагане на конкретни задачи от страна на Възложителя.

(2) Изпълнителят се задължава при въпрос, поставен по електронна поща или в писмен вид да отговори до два работни дни от получаване на въпроса.

(3) В случай, че поставените въпроси/казуси изискват по-подробно и задълбочено проучване и персоналът на изпълнителя се нуждае от повече време за подготовка по казуса, Възложителят ще бъде известен за това, като новият срок ще бъде договорен между страните. 


Чл.3. В рамките на този договор и на конкретно възложените дейности, Изпълнителят има право да представлява Възложителя само въз основа на изрично пълномощно, дадено по надлежния ред.


Чл.4. (1) В предмета на този договор Изпълнителят е единствен консултант на Възложителя и не отговаря за вреди и загуби, настъпили за Възложителя от дейността на други консултанти по същия предмет. Изпълнителят не носи отговорност за вреди и загуби, в случаите, когато Възложителят не е потърсил правната консултация на Изпълнителя по определени въпроси или въпреки нея е предприел определеното действие.

(2) Възложителят е длъжен да възстанови загубите на Изпълнителя, възникнали от дейността на трети консултанти, свързана с изпълнението на договора.

II. ИЗПЪЛНЕНИЕ НА ДОГОВОРА
Чл.5. (1) Изпълнителят се задължава да осигури персонал за изпълнение на услугите – предмет на договора, състоящ се от поне едно лице – юрист с образователно-квалификационна степен „магистър“ по специалност „Право“ или еквивалент, което има юридически стаж минимум 3 години и опит в областта на обществените поръчки минимум 2 години.
(1) Изпълнителят се задължава да осигури персонал на разположение на Възложителя, като съобразява работното си време с времето и възможностите на длъжностните лица от комисиите, назначени по реда на чл. 103 от ЗОП.
Чл.6. Изпълнителят се задължава да осигури разположение на пряка телефонна линия, която ще се ползва изключително за целите на изпълнение на договора. На тази линия ръководните служители ще могат да получават консултации по възникнали казуси в областта на обществените поръчки от 09:00 до 18:00 ч. в работни дни. 


Чл.7. Страните се задължават да не предоставят на трети лица информация, станала им известна при, по повод и в резултат на изпълнението на настоящия договор, без изричното съгласие на другата страна.


Чл.8. (1) При изпълнението на този договор Възложителят е длъжен да предостави на Изпълнителя всички необходими за изпълнението условия и информация, освен ако това би увредило неговите интереси.

III. СРОКОВЕ И СЪОБЩЕНИЯ


Чл.9. Настоящият договор влиза в сила от датата на подписването му от страните и поражда действие в продължение на 1 (една) календарна година.

Чл.10. (1) Всяка страна е задължена незабавно да уведоми другата, когато възникнат обстоятелства, които създават опасност от неспазване на уговорените срокове.


Чл.11. (1) Съобщенията по настоящия договор се правят писмено – чрез писмо, електронна поща, факс, както и по телефона или по друг подходящ начин.


(2) В случаите когато съобщението се прави по телефон или по друг начин, задължението за последващо писмено уведомяване остава, ако се налага от естеството на съобщението.

(3) Страните ще използват следните адреси за съобщения:

За Възложителя: град София, бул. „Васил Левски” № 54
За Изпълнителя: ……………………………………………………………………………….

Чл.12. (1) Съобщения могат да бъдат правени и по време на лични контакти на представители на двете страни или на техни пълномощници.


(2) В тези случаи позоваването на съобщение може да става само, когато съобщението е писмено и протоколирано.

IV. ВЪЗНАГРАЖДЕНИЕ

Чл.13. (1) Възнаграждението, което Възложителят дължи на Изпълнителя за извършените юридически услуги – предмет на настоящия договор, е в размер ………………………………………….. лева без ДДС на месец или общо ………………………….. лева без ДДС за целия срок на договора. 
(2) Възложителят заплаща месечното възнаграждение по ал. 1 ежемесечно чрез преводи по банковата сметка на Изпълнителя до 15-то число на месеца, следващ отчетния, за което Изпълнителят издава данъчна фактура в оригинал.

Чл.14. Уговореното възнаграждение по настоящия договор не включва адвокатския хонорар в случаите на процесуално представителство.

V. ПРЕКРАТЯВАНЕ НА ДОГОВОРА, УРЕЖДАНЕ НА СПОРОВЕ


Чл.15. (1) Когато Възложителят не заплати месечното възнаграждение по чл. 13, ал. 1 в уговорения срок, изпълнението на задълженията на Изпълнителя по настоящия договор може да бъде спряно.


Чл.16. Освен в предвидените от закона случаи, този договор се прекратява и:


а/ по взаимно писмено съгласие между страните;


б/ едностранно с 3 (три) месечно писмено предизвестие.


Чл.17. В случаите по чл.16 буква „а“ страните, след като уредят финансовите си отношения, подписват заключителен протокол.


Чл.18. (1) Едностранното прекратяване на настоящия договор по чл.19, буква “б” става въз основа на предизвестие, което заинтересуваната страна изпраща на другата не по-малко от тридесет дни преди деня, от който започва да тече срокът на предизвестието.

(2) В срока по ал. 1 страните уреждат отношенията си и извършват плащанията за извършената работа.


Чл.19. Настоящият договор може да бъде прекратен по реда на чл. 16, буква “б” от изправната страна при една от следните предпоставки:


а/  системно неизпълнение на задължения по чл. 8, 9 и 13 от настоящия договор;


в/ когато страна по този договор уврежда с поведението си правата, законните интереси или доброто име на другата страна.

РАЗДЕЛ VІ. ЗАКЛЮЧИТЕЛНИ РАЗПОРЕДБИ

Чл.20. Страните по този договор не могат да го променят или допълват, освен в случаите, уредени в чл. 116 от ЗОП.

Чл.21. При подписването на този договор Изпълнителят представи следните документи:
…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

Чл.22. За всички неуредени въпроси във връзка с изпълнението и прекратяването на този договор ще бъдат прилагани съответните разпоредби на действащото българско законодателство, като споровете се уреждат чрез преговори, а при невъзможност за доброволно разрешаване на спора – по съдебен ред, като компетентен да се произнесе е Арбитражният съд при Българската Търговско-промишлена палата. 

Договорът е съставен и подписан в два еднообразни екземпляра – по един за всяка от страните.

ЗА ВЪЗЛОЖИТЕЛЯ:  



ЗА ИЗПЪЛНИТЕЛЯ:

Плумелина Мичева 



................................................. 
изпълнителен директор

Десислава Николаева
главен счетоводител
4

